
Aniliini tn 45 maaüksusele sihtotstarbe määramine
1. Asjaolud ja menetluse käik
Narva Linnavalitsuse 17.10.2018. a korraldusega nr 895-k nõustuti Narva linnas, Aniliini tn 45 maaüksuse riigi omandisse jätmisega ning maareformi käigus on maakatastriseaduse § 20 lõike 7 kohaselt määratud maa sihtotstarbeks sihtotstarbeta maa.
Tartu Maakohtu kinnistusosakonna kinnistusregistriosa nr 14656550 all on 10.05.2019. a tehtud esimesse jakku sissekanne aadressiga Aniliini tn 45, katastritunnus 51101:001:1139, sihtotstarve sihtotstarbeta maa 100%, kinnistu pindala 1183 m².
18.01.2022. a omandas riigi omandis oleva Aniliini tn 45 kinnistu OÜ Billsky (registrikood 11418180). Et kõnesoleva maaüksuse osas on maareform lõpetatud, siis määratakse maa sihtotstrve maakatastriseaduse § 18 sätestatud alustel. 
Maa-ameti X-GIS ortofoto andmetel asub maaüksusel ehitis.  06.09.2016. a ülevaatuse käigus tuvastati Aniliini tn 45 maaüksusel mahajäetud, osaliselt lagunenud ja kasutusest väljalangenud, vundamendita ajutine puust ehitis, mida ei ole Ehitisregistris registreeritud ning mis ei vasta maareformi seaduse § 6 lõike 3 tähenduses ehitise nõuetele.
Hetkel puuduvad Ehitisregistris andmed ehitiste kohta. Kuna olukord pole muutunud, peetakse maaüksust endiselt hoonestuseta.
Maakatastriseaduse § 18 lõike 1 punkti 1 alusel määratakse ehitisteta katastriüksusele sihtotstarve maa tegeliku kasutuse alusel või detailplaneeringu koostamise kohustuse puudumisel üldplaneeringu alusel. 
Maaüksus asub Narva linna Kudruküla linnaosas, hooajalise elamute ja suvilate piirkonnas (aiandusühing Anil piirides), kus on üldplaneeringu kohaselt maa kasutuse juhtotstarve "hooajaline elamumaa", mis vastab maakatastriseaduse § 181 punktis 1 määratud katastriüksuse sihtotstarbele "elamumaa".
Kuna Aniliini tn 45  maaüksuse osas ei ole detailplaneeringut koostatud, siis määratakse maaüksusele maa sihtotstarbeks "elamumaa" kehtiva üldplaneeringu alusel.
14.04.2022. a saadeti kõnesoleva kinnistu omanikule e-posti teel äriühingu äriregistrisse kantud elektronposti aadressile evely@billsky.ee tutvumise ja arvamuse või vastuväidete esitamise eesmärgil korralduse eelnõu ning 02.05.2022 saime kinnituse, et eelnõuga on tutvutud ja vastuväited puuduvad. 
2. Õiguslikud alused
2.1
Maakatastriseaduse § 18 lõike 1 punkti 1 kohaselt määrab linna- või vallavalitsus ehitisteta katastriüksusele käesoleva seaduse §-s 181 nimetatud sihtotstarbe maa tegeliku kasutuse alusel või detailplaneeringu koostamise kohustuse puudumisel üldplaneeringu alusel; 
2.2
Narva Linnavolikogu 24.01.2013. a. otsusega nr 3 kehtestatud Narva linna üldplaneering.
3. Otsus
Määrata Aniliini tn 45 (51101:001:1139) maaüksusele sihtotstarve elamumaa 100% (001; E).

4. Rakendussätted
4.1
Narva Linnavalitsuse Arhitektuuri- ja Linnaplaneerimise Ametil teha korraldus teatavaks Maa-Ameti Ida-Viru maakonna katastri registriosakonnale ja osaühingule Billsky;
4.2
Korraldus jõustub teatavakstegemisest;
4.3
Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebus Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

